open-index/open-wikipedia-markdown huggingface dataset:
הבחירות הפרלמנטריות בתוניסיה 2014

**הבחירות הכלליות בתוניסיה 2014** נערכו ב-26 באוקטובר 2014. זאת הייתה מערכת הבחירות הראשונה מאז אומצה חוקה חדשה למדינה בינואר 2014, שבמסגרתה הוקמה אספה לאומית שבה 217 מושבים. מפלגת נידא תוניס, מפלגה פוליטית חילונית, זכתה ברוב הקולות וקיבלה 86 מושבים. אל המקום השני הגיעה מפלגת א-נהדה האסלאמיסטית, שזכתה בבחירות הראשונות במדינה אחרי מהפיכת 2011, וקיבלה 69 מנדטים. מנהיג מפלגת נידא תוניס, מחמד אל-באג'י א-סבסי, זכה בבחירות לנשיאות המדינה שנערכו כחודשיים לאחר מכן.

חודש אחר כך, ב-23 בנובמבר, נערכו גם בחירות דמוקרטיות לנשיאות המדינה, לראשונה בתולדות תוניסיה.

## תוצאות
על פי התוצאות הרשמיות שפורסמו על ידי ועדת הבחירות העליונה, מפלגת נידא תוניס זכתה ב-86 מושבים מתוך 217 מנדטים אפשריים. מפלגת א-נהדה סיימה במקום עם השני וקיבלה 69 מושבים - ירידה של 16 מנדטים לעומת הבחירות הקודמות שנערכו בשנת 2011. המפסידות הגדולות היו מפלגות הקונגרס למען הרפובליקה של הנשיא מונסף מרזוקי והפורום הדמוקרטי למען עבודה וזכויות, שהיו חברות בקואליציה הקודמות, כמו גם מפלגת האופוזיציה זרם של אהבה. מצד שני, הגיחו כמה מפלגות קטנות יותר, כמו מפלגת UPL של איש העסקים סלים ריאחי, שזכתה ב-16 מנדטים, החזית העממית עם 15 מושבים ומפלגת אפאק תוניס עם 8 מושבים.

## הרכבת הממשלה
ממוזער|260pxב-5 בינואר 2015 הציגה מפלגת נידא תוניס את חביב א-סיד העצמאי כראש הממשלה וביקשה ממנו להרכיב ממשלה חדשה. עם זאת, העובדה שא-סיד כיהן במשטרו של הרודן זין אל-עאבדין בן עלי גרמה לביקורת רבה במדינה. מנהיג מפלגת החזית העממית חמה חממי אמר שבזמן שא-סיד מכהן כראש הממשלה, "הכוח האמיתי" יהיה בארמון הנשיאות.

ב-23 בינואר הציג א-סיד במפתיע ממשלת מיעוט, שכוללת 10 שרים ממפלגת נידא תוניס ושלושה ממפלגת האיחוד הפטריוטי החופשי הליברלית, אחרי שמפלגת אפאק תוניס פרשה מהקואליציה. ללא המפלגה הליברלית הקטנה, בממשלה יש רק 102 חברים מתוך 217 מושבים. הן מפלגת א-נהדה והן מפלגת החזית העממית הודיע כי הן תצבענה נגד הרכב הממשלה.

בפברואר סוכם שתוקם ממשלת אחדות לאומית שנשענה על קואליציה המורכבת ברובה ממפלגת נידא תוניס, מפלגת האיחוד הפטריוטי החופשי, מפלגת אפאק תוניס ומפלגת א-נהדה.

## קישורים חיצוניים

## הערות שוליים

קטגוריה:תוניסיה: פוליטיקה
קטגוריה:2014 בפוליטיקה
תוניסיה
קטגוריה:2014 באפריקה
יעקב היילברון

הרב **יעקב היילברון** (תק"ע, 1810 - י' בשבט תר"ט, 2 בפברואר 1849) היה רב הונגרי, מחבר הספר "מגילת סדרים".

## ביוגרפיה
נולד בזנטא לרבי יצחק אייזיק היילפרין, רב העיר ולפני כן אב"ד אורמין. סבו הרב יהודה אריה לייב היילפרין הוציא את ספר סדר הדורות של סבו הרב יחיאל היילפרין. בצעירותו למד אצל אביו. בבחרותו נסע ללמוד בישיבת פרשבורג אצל החתם סופר. רבו מזכיר אותו בתשובה שכתב לאביו. אמו היא הרבנית היצל שהייתה זיווג שני לבעלה. 

נישא לזלאטה. לאחר נישואיו התגורר בזנטה ועמד לצד אביו בהוראה ובהנהלת הקהילה, בפרט בימי זקנותו. בשנת תר"ג התקבל לכהן ברבנות אדה. הוא הנהיג את העיר בתקיפות, תיקן תקנות בנושא צניעות, ונתן דרשות מוסר חריפות. 

בשנת תר"ט, בזמן המהפכה ההונגרית, התפרעו הסרבים המקומיים, והוא נרצח יחד עם שלושים איש מקהילתו. הובא לזנטה לקבורה בסמוך לאביו. יחד עמו נקברו הרב איסר אולמן רבה של זנטה והרב יעקב מינץ בנו של הרב משה מינץ.

הותיר ארבעה ילדים, שני בנים ושתי בנות. בנו הרב יצחק אייזיק גדל אצל ידידו הרב שמעלקא מסעליש ובנו הרב צדוק גדל אצל ידידו הרב יקותיאל יהודה טייטלבוים

## חיבוריו
***קונטרס כוכב מיעקב** - על שולחן ערוך הלכות פסח. ירושלים תשכ"ד.
***לשון צדק** – דרשות על התורה והמועדים. בני ברק תשל"ה
***מגלת סדרים** - שני חלקים, על התורה וחידושי הלכה. ירושלים תשל"ג, מונטריאול תשמ"א
*שו"ת **מגילת סדרים**, בני ברק תשס"א. יצא לאור על ידי צאצאו, הרב אלתר דוד טעביל הלפרין.
* **מגילת סדרים** - דרשות. בני ברק תשס"ד

## קישורים חיצוניים
* אשכול על אביו ובו מידע עליו. באתר "אידישע וועלט פארומס".
* 

## הערות שוליים

קטגוריה:רבנים הונגרים
קטגוריה:תלמידי החתם סופר
קטגוריה:מחברי ספרי שו"ת
קטגוריה:קורבנות של אנטישמיות
קטגוריה:נספים בפרעות
קטגוריה:הונגרים שנולדו ב-1810
קטגוריה:נפטרים ב-1849
אריה ים שטלר

**אריה ים שטלר** (שם מדעי: *Eumetopias jubatus*) הוא מין של אריה ים גדול והיחיד בסוג **Eumetopias**. זהו המין הגדול ביותר במשפחת האוטריים, כשמקור שמו בחוקר גאורג שטלר. המין חי בטבע בצפון האוקיינוס השקט ובחופיו.

## מאפיינים
פרוות אריה הים בצבע צהוב-חיוור עד צהוב-חום, אפם אדמדם והגורים שחורים.

אורכם של הזכרים של אריות הים 2.82–3.25 מ' ומשקלם 450–1,120 ק"ג בממוצע. הנקבות קטנות מהם בהרבה ואורכן 2.3–2.9 מ' ומשקלן 240–350 ק"ג. לזכרים יש גם חזה ומצח רחבים יותר מהנקבות ורעמה גדולה ובולטת.

תפוצתם משתרעת מהאיים הקוריליים וים אוחוצק למפרץ אלסקה ועד לאי אנו נואבו שבקליפורניה בדרום, ובעבר היו גם באיי התעלה של קליפורניה. בקיץ הם נודדים יותר דרומה עד ליפן, וחלקם נצפו גם דרומית לשם בים הצהוב ולאורך חופי קוריאה וסין.

### אקולוגיה
אריות הים הם טורפים מיומנים ואופורטוניסטים שאוכלים בעיקר דגים, כמו ההרינג, שיבוט אלסקה (*Theragra chalcogramma*), *Gadus macrocephalus* , *Pleurogrammus monopterygius*, דגים מהסוג לשונון, טרוטנית, וורדונים וכן רכיכות ודיונונים, והם יכולים לצלול למים עמוקים לשם כך. הם יכולים גם לעלות בשפכי נהרות כדי לאכול מינים מקומיים כמו החידקן. לעיתים רחוקות יותר יאכלו חיות גדולות יותר כמו גורי כלבי ים או לוטרות.

הטורפים היחידים שלהם הם אורקה, כריש הסלמון ועמלץ לבן. הגורים עלולים להיטרף גם בידי ישנונן פסיפי ולעיתים נדירות גם בידי זכרים קניבלים.

## גלריה

Stellers Sea Lions BC.jpg
Лев, похожий на картошку.jpg
Group of steller sea lions near sea coast.jpg
071203 steller sea lion bull rogue reef odfw (14953349938).jpg
Steller sea lions (Eumetopias jubatus) on rocks.jpg
Amak Island, Steller's Sea Lion haul out.jpg


## ראו גם
* אריות ים
* אריה ים קליפורני
* דובי ים

## קישורים חיצוניים

## הערות שוליים

קטגוריה:בעלי חיים שתוארו ב-1776
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:אוטריים
קטגוריה:האזור הארקטי: יונקים
קטגוריה:יונקים יחידים בסוגם
קטגוריה:רוסיה: יונקים
קטגוריה:אלסקה: יונקים
קטגוריה:בעלי חיים ימיים ברוסיה
קטגוריה:מגה-פאונה של צפון אסיה
קטגוריה:מגה-פאונה של האוקיינוס הארקטי
אמה-גי

ממוזער|אמה-גי בכתב יתדות שומרי
**אָמַה-גִי** היא מילה מהשפה השומרית (בשומרית: 𒂼𒄄 או 𒂼𒅈𒄄). משמעותה, בתרגום חופשי, היא "לחזור אל האם", בהתייחסה אל "שיקום של אדם או רכוש [והשבתם] אל המצב המקורי שלהם" (כולל מחיקת חובות).

סמואל נח קרמר, אשורולוג מהמאה ה-19, הגדיר את מילה זו כביטוי הכתוב הראשון למושג "חירות". בהקשר למשמעות המילולית "לחזור אל האם", כתב בשנת 1963 כי "אנחנו עדיין לא יודעים מדוע ניב ציורי זה שימש כדי לבטא 'חירות'".

מספר ארגוני זכויות אדם אימצו את כתב היתדות כסמל החברה.

## ראו גם
* ליברליזם
* כתב יתדות

קטגוריה:שומר
ברוס גרינווד

**סטיוארט ברוס גרינווד** (באנגלית: **Stuart Bruce Greenwood**; נולד ב-12 באוגוסט 1956) שחקן קולנוע ומוזיקאי קנדי.

הוא מוכר בין היתר בזכות סרטיו "סטארטרק" ו"האויב בתוכנו - סטארטרק", שם שיחק בתפקיד הדמות כריסטופר פייק.

## ביוגרפיה
גרינווד נולד בקוויבק, קנדה. בן למרי סילביה, אשר עבדה כאחות, וליו ג'ון גרינווד, גאופיזקאי ומרצה באוניברסיטת פרינסטון. הוא נשוי לסוזן דוולין ומתגורר בלוס אנג'לס.

גרינווד ידוע בתפקידיו בסרטים "סטארטרק", "אני, רובוט", "טרומן קפוטה", "שמונה מתחת לאפס" ו"הטיסה". בנוסף הוא מדבב את Overlord במשחק "Call of Duty: Modern Warfare 3".

הוא שיחק בסרטים "אקזוטיקה", "המתיקות שאחרי" בבימויו של אטום אגויאן ואשר זכו בין היתר בפרסי ג'יני.

הוא זכה ב-1995 ב-Gemini Awards בפרס "שחקן האורח הטוב ביותר בסדרת טלוויזיה", ב-2001 זכה בפרס סטלייט בקטגוריית "שחקן המשנה הטוב ביותר" וב-2009 ב-Boston Society of Film Critics Awards.

בשנת 2013 שיחק לצד קולין פירת' וריס וית'רספון בסרט הפשע "קשר שטני" של הבמאי אטום אגויאן.

בשנת 2017 שיחק בסרטו הביוגרפי של פיטר לנדסמן "האיש שהפיל את הבית הלבן", בכיכובו של ליאם ניסן.

## פילמוגרפיה
### קולנוע

### טלוויזיה
* מקום אחר (1988–1986)
*ג'ון מסינסינטי (2007)
*הנהר (2012)
*סיפור פשע אמריקאי (2016)
*המתמחה (2018–הווה)
*שומר אחי (2020)
*נפילת בית אשר (2023)
*רוחות אפלות (אנ') (2025)

## קישורים חיצוניים

קטגוריה:שחקני קולנוע וטלוויזיה קנדים
קטגוריה:מוזיקאים קנדים
קטגוריה:קנדים שנולדו ב-1956
הקשת הגעשית של האנטילים הקטנים

שמאל|ממוזער|250px|האנטילים הקטנים
**הקשת הגעשית של האנטילים הקטנים** היא קשת איים המהווה את הגבול המזרחי של הלוח הקריבי, לוח טקטוני השוכן מתחת לים הקריבי. הקשת היא תוצר טיפוסי של אזור הפחתה. הקרום האוקייני של הלוח הדרום-אמריקאי נע מערבה ועובר הפחתה בקצב של 2 ס"מ בשנה מתחת ללוח הקריבי. ההפחתה יצרה את קשת האיים של האנטילים הקטנים - שרשרת מתפתלת של איים געשיים שאורכה כ-850 קילומטרים, בין פוארטו ריקו לוונצואלה. רדיוס הקשת מוערך ב-450 קילומטרים. בחלקה הדרומי של הקשת, בין מרטיניק לגרנדה, כוללת קשת האיים שני טורים מקבילים קרובים של הרי געש, כשהטור המזרחי נבנה בתקופת האאוקן. ממרטיניק צפונה מתפצלים שני טורים של הרי געש. השלוחה המזרחית היא של הרי געש רדומים שנבנו מהאאוקן ועד אמצע אוליגוקן והיא עוברת דרך האי מארי גאלאנט ועד לאי סומבררו. השלוחה המערבית שעליה נמצא גם האי מונטסראט ממשיכה דרך הרי מצולה עד כ-100 קילומטרים צפונית מערבית לאי סאבא.

הקשת הגעשית כוללת שבעה עשר הרי געש פעילים. בין הרי הגעש הידועים השוכנים בקשת האיים של האנטילים הקטנים נמצאים: לה סופרייר (La Soufrière) בסנט וינסנט, לה סופרייר (La Soufrière) בגוואדלופ, סופרייר הילס במונטסראט, פלה במרטיניק, והפיטונס בסנט לוסיה. הר הגעש הדרומי ביותר הוא קיק אם ג'ני (Kick-'em-Jenny) הר הגעש תת-ימי כ-8 קילומטרים צפונית לאי גרנדה, הר הגעש הפעיל ביותר באנטילים הקטנים והיחיד שהוא תת-ימי.

הקרום הימי העובר הפחתה מתחת ללוח הקריבי מחולק לשלושה חלקים עיקריים הנבדלים בכיוונם ובנטייתם. מונטסראט למשל שוכן מעל החלק הצפוני. עובי הלוח הקריבי באזור זה הוא כ-30 קילומטרים ועובי הלוח המופחת הוא כ-130 קילומטרים. המגע ביניהם יוצר אזור בניוף בזווית נטייה שבין 50° ל-60°. האי מונטסראט הוא קצה עליון של מבנה געשי שקוטרו בבסיס בין 25 ל-30 קילומטרים והוא משתרע מעומק של 900-700 מטרים מתחת לפני הים ועד כקילומטר מעל פני הים (פסגת סופרייר הילס). משערים כי הר הגעש החל להיבנות במיוקן, כאשר הציר המרכזי של קשת האיים נדד מערבה, אם כי הסלעים העתיקים ביותר המצויים על פני השטח הם מהפליוקן (לפני כ-2.6 מיליון שנים), ורובם צעירים יותר, מתקופת הפליסטוקן.

## קישורים חיצוניים

*The Lesser Antilles island arc
*The Lesser Antilles Island Arc: Structure and Geodynamic Evolution
*The Lesser Antilles volcanic chain: a study in arc magmatism


## הערות שוליים

קטגוריה:האנטילים הקטנים
קטגוריה:הים הקריבי
קטגוריה:הקריביים: גאוגרפיה
רסלר

**רסלר** (**resler**; בגרמנית: **Rößler**, **Roehsler**) הוא שם משפחה.

קטגוריה:שמות משפחה
הנגאובר 3: חוזרים לווגאס

**הנגאובר 3: חוזרים לווגאס** הוא סרט קומדיה אמריקאי משנת 2013, סרט המשך לבדרך לחתונה עוצרים בבנגקוק. הסרט אשר בוים על ידי טוד פיליפס הוא האחרון בטרילוגיית סרטי "הנגאובר". הסרט היה שובר קופות כאשר הצליח להכניס כ-362 מיליון דולר ברחבי העולם.

כוכבי הסרט הראשיים הם בראדלי קופר, אד הלמס, וזאק גליפיאנאקיס אליהם מצטרפים השחקנים ג'ייסון ברתה וקן ג'ונג, ג'ון גודמן, ג'פרי טמבור, התר גראהם, ג'יימי צ'אנג, מייק אפס ומליסה מקארת'י. הסרט יצא לאקרנים בעולם ב-23 במאי 2013 ובישראל יצא ב-30 במאי 2013.

## תקציר העלילה
אחר סיום המשבר של אלן בעקבות מות אביו שנפטר מהתקף לב, הצטרפו אליו להרפתקה חדשה בלאס וגאס חבריו הטובים ביותר. אך עד מהרה, אלן פיל וסטו מגלים כי דאג נעלם, ומסתבר כי נחטף ומוחזק בידי גנגסטר מזדקן וזועם בשם מרשל (ג'ון גודמן) שרוצה להרוג את לסלי צ'או על כך שגנב ממנו מטיל זהב בשווי 42 מיליון דולר. לכן, נאלצים פיל, אלן וסטו לעזור לצ'או להשיג את המטיל כמה שיותר מהר כדי להציל את חברם דאג ולברוח מפני מרשל.

## צוות שחקנים
* בראדלי קופר בתור פיל ונק.
* אד הלמס בתור סטו פרייס.
* זאק גליפיאנאקיס בתור אלן גרנר.
* ג'סטין ברתה בתור דאג בילינגס.
* קן ג'ונג בתור לסלי צ'או.
* ג'ון גודמן בתור מרשל, הנבל הראשי בסרט.
* ג'פרי טמבור בתור סיד גרנר, אביו של אלן שנפטר מהתקף לב.
* התר גראהם בתור ג'ייד.
* סשה באריז בתור טרייסי בילינגס.
* ג'יימי צ'אנג בתור לורן פרייס, אשתו של סטו.
* ג'יליאן ויגמן בתור סטפני ונק.
* מייק אפס בתור דאג השחור.
*מליסה מקארתי בתור קאסי, מוכרת במרכול שאלן מתאהב בה.

## הפקה
בחודש מאי 2011, ימים לפני השחרור של בדרך הסרט השני בטרילוגיה, הבמאי טוד פיליפס אמר כי "כבר יש תוכניות לסרט שלישי אבל אין תסריט או תאריך התחלה". ב-10 בספטמבר 2012 החלו הצילומים בלוס אנג'לס, קליפורניה, ב-8 באוקטובר 2012 הצילומים עברו לנוגלס, אריזונה. בסוף חודש אוקטובר, עברה הפקת הצילומים ללאס וגאס לשבועות ספורים.

## מוזיקה
את המוזיקה המקורית של הסרט כתב והלחין כריסטוף בק, אך הפסקול המקורי של הסרט, ששילב מוזיקה של מגוון אמנים, שוחרר ב-21 במאי 2013.

### הנגאובר 3: פסקול הסרט המקורי

## קישורים חיצוניים

* 

* 
קטגוריה:ערכים שבהם תבנית בריטניקה אינה מתאימה
קטגוריה:סרטי 2013
קטגוריה:סרטי קומדיה אמריקאיים
קטגוריה:סרטי קומדיה שחורה אמריקאיים
קטגוריה:סרטי המשך אמריקאיים
קטגוריה:סרטי האחים וורנר
קטגוריה:סרטים שצולמו באריזונה
טורטורו

**טורטורו** (**Turturro**) היא משפחת שחקנים אמריקאית.

קטגוריה:שמות משפחה
קטגוריה:שמות משפחה איטלקיים
קטגוריה:משפחות בקולנוע ובטלוויזיה
PEGIDA

**פטריוטים אירופאים נגד האיסלמיזציה של המערב** (גרמנית: *Patriotische Europäer gegen die Islamisierung des Abendlandes*), בקיצור **PEGIDA** או **Pegida**, הוא ארגון פוליטי גרמני שנוסד בעיר דרזדן באוקטובר 2014. הארגון מארגן הפגנות שבועיות נגד מה שהוא מכנה אסלאמיזציה של העולם המערבי, בקריאה לחקיקה מגבילה יותר במדיניות ההגירה הגרמנית.

למול פעילות הארגון נוצרה תופעה הולכת וגדלה של הפגנות-נגד בכל רחבי גרמניה, עד כי בינואר 2015 מספר מפגיני הנגד עלה על מספר המפגינים ב-PEGIDA. פוליטיקאים גרמנים, אנשי דת, ומנהיגי תעשייה האשימו את PEGIDA בקסנופוביה ואסלאמופוביה.

## היסטוריה
### ראשית
ארגון PEGIDA נוסד באוקטובר 2014 על ידי לוץ בכמן המנהל סוכנות יחסי ציבור בדרזדן. בכמן קיבל את ההשראה להקמת הארגון אחרי שהיה עד להפגנה של תומכי מפלגת הפועלים של כורדיסטן (PKK) ב-10 באוקטובר 2014 בדרזדן. ביום שלמחרת הוא הקים קבוצה בפייסבוק הנקראת "Patriotische Europäer Gegen die Islamisierung des Abendlandes" ("אירופאים פטריוטים נגד האיסלמיזציה של המערב") אשר בתחילה הייתה מכוונת בעיקר נגד משלוחי הנשק ל-PKK.

מספר ימים קודם קבוצה של מוסלמים, כנראה סלפים, תקפו באכזריות תומכי PKK אשר התאספו אחרי הפגנה כנגד המדינה האסלאמית. באותו יום יזידים ומוסלמים צ'צ'נים התעמתו באלימות בעיר סל שבגרמניה. ב-26 באוקטובר אורגנה הפגנה על ידי תנועה המתקראת "חוליגנים נגד סלפים", מתוך 5,000 המפגינים שהופיעו לפחות 400 פעילי ימין קיצוניים התפרעו במרכז העיר קלן.

## קישורים חיצוניים

* 

## הערות שוליים

קטגוריה:תנועות פוליטיות
קטגוריה:גרמניה: ארגונים
קטגוריה:גרמניה: פוליטיקה
קטגוריה:ארגונים אנטי-אמריקאיים
בשר נא

ממוזער|מנת בשר נא מוכן לאכילה
**בשר נא** (על פי ההלכה **בשר חי**) הוא כל רקמת שריר מן החי המשמשת למאכל מבלי שתעבור עיבוד כלשהו, מלבד חיתוך או קיצוץ.

## בטיחות מזון
בשר נא חייב להיאכל טרי מאוד, שאם לא כן רבה הסכנה לקלקול. בשל כך, צריכת מאכלי בשר נא הייתה נדירה יחסית לאורך ההיסטוריה, בשל הסיכון הגדול להימצאות פתוגניות באוכל.
כיום צריכת הבשר הנא בטוחה יחסית, בשל קיומם של אמצעי קירור מודרניים ותנאים סניטריים נאותים, אך גם אמצעים אלו אינם מונעים לחלוטין את הסכנה שבצריכת בשר נא.

## בעולם
אצל האינואיטים אכילת בשר נא נפוצה, ככל הנראה בשל טמפרטורת הסביבה הנמוכה שמונעת את קלקול הבשר.

ב, מאכלי דגים הם בדרך כלל מבשר נא, המפורסם מביניהם הוא הסושי.

גם סטייק טרטר שמקורו ב עשוי מבשר נא.

## קישורים חיצוניים
* 

*
נא
קטגוריה:מילים יחידאיות בתנ"ך
השפעות קצרות טווח של אלכוהול

ממוזער|תוצאות של מחקר המייצג דירוג של מומחים לנזקי סמים, שנערך ב-2010 על ידי הוועדה המדעית העצמאית לסמים. בסיכום הפגיעה העצמית והפגיעה באחרים, אלכוהול נמצא כסם המזיק ביותר בהשוואה לשאר, והגיע לרמת נזק של 72%.
**השפעות קצרות טווח של אלכוהול** שנצרך בשתיית משקה אלכוהולי, מדורגות מירידה ברמת החרדה וביכולת המוטורית במינונים נמוכים, ועד לאיבוד הכרה, אמנזיה אנטרוגרדית, וקריסה של מערכת העצבים המרכזית במינונים גבוהים יותר. קרום התא חדיר מאוד לאלכוהול, וכאשר אלכוהול נמצא בזרם הדם הוא עלול לחדור כמעט לכל תא בגוף.

ריכוז האלכוהול בדם נקבע באמצעות המדד blood alcohol content או BAC (-תוכן אלכוהול בדם). הכמות והנסיבות גורמות חלק גדול בהיקף השכרות; לדוגמה, אכילת ארוחה כבדה לפני צריכת אלכוהול גורמת שהאלכוהול ייקלט לאט יותר.

גם התייבשות מהווה מרכיב חשוב, בעיקר בגרימת היקף החמרמורת. לאחר שתייה מוגזמת, האדם עלול להגיע לאיבוד הכרה, וברמות צריכה קיצוניות אף להרעלת אלכוהול ולמוות. ריכוז אלכוהול של 0.40% בדם יהרוג חצי מקבוצת נבדקים. אלכוהול עלול גם לגרום למוות בעקיפין, על ידי חנק מקיא.

אלכוהול עלול להחמיר בעיות שינה באופן משמעותי.

## השפעות לפי מינון
לריכוזים שונים של אלכוהול בדם ישנן השפעות שונות על גוף האדם.

להלן רשימה של תופעות נפוצות של אלכוהול בגוף, בהתאם לריכוז האלכוהול בדם (BAC). עם זאת, הסבילות משתנה מאדם לאדם, ואנשים שונים יגיבו בצורה שונה לאותו מינון. לכן, אחוזי ה-BAC הם הערכה, ומשמשים לצורכי המחשה:

## ראו גם
* אלכוהול בהיריון

## הערות שוליים

קטגוריה:השפעות של סמים
קטגוריה:משקאות אלכוהוליים
ערן סורוקה

**ערן סורוקה** (נולד ב-12 באפריל 1981) הוא פרשן ומגיש בערוץ הספורט ומנהל שיווק מוצר בחברת WSC Sports. בעבר היה ראש מחלקת הרדיו של חדשות 10, העורך הראשי של אתר nana10 בשלהי קריסתו וסגירתו ומנהל מחלקת השיווק בחברת הבינה השיחתית AI Research.

## ביוגרפיה
סורוקה נולד וגדל בחולון ולמד בכיתת המחוננים של תיכון אילון בעיר. עוד במהלך לימודיו התיכונים, בגיל 15, הצטרף למדור הספורט של "מעריב" ככתב וסטטיסטיקאי.

את שירותו הצבאי עשה בגלי צה"ל, שם שימש כעורך חדשות וכתב ספורט ואקטואליה. עם שחרורו מהצבא, שב ל"מעריב", תחילה כעורך עמודים ובהמשך כסגן עורך מדור הספורט. בשנת 2008 נשלח מטעם העיתון לסקר את אולימפיאדת בייג'ינג.

ב-2012 מונה לעורך מדור הספורט של "מעריב".

ב-2013 עבר לערוץ 10, עת מונה לראש מחלקת החדשות של אתר האינטרנט "nana10" ובהמשך קיבל לידיו גם את ניהול מחלקת הרדיו של הערוץ ואת עריכת האתר כולו. זמן קצר לאחר מכן האתר נסגר.

לצד תפקידי העריכה והניהול המשיך סורוקה לסקר את ענף הכדורסל ומשמש פרשן של ליגת ה-NBA. בעבר היה חלק מצוות תוכנית הרדיו "צעד וחצי" ששודרה בגלי צה"ל, ובעשור השני של המאה ה-21, הוא משמש כפרשן ומגיש בשידורי ה-NBA של ערוץ הספורט. הוא גם מגיש בפודקאסט עושים NBA.

סורוקה בעל תואר ראשון בתקשורת ומדע המדינה ותואר שני בהצטיינות בתקשורת פוליטית מאוניברסיטת תל אביב. בוגר תוכנית המנהיגות של מחלקת המדינה האמריקאית.

בשנת 2020 מונה למנהל מחלקת השיווק בחברת הבינה השיחתית AI Research, בראשות יקי דוניץ.

בשנת 2024 החל לעבוד בחברת WSC Sports כמנהל שיווק מוצר.

נשוי ואב לבת ולבן. מתגורר ברמת גן.

## קישורים חיצוניים

* 
* אהוד כהנים, עורך ספורט מעריב: "אם העיתון ייסגר נצא מכאן בלי חיוך, בלי עבודה, אבל עם יושרה עיתונאית", באתר Forbes
*
*כתבות של ערן סורוקה, באתר ערוץ הספורט

## הערות שוליים

קטגוריה:חדשות עשר
קטגוריה:סגל ערוץ עשר
קטגוריה:סגל מעריב
קטגוריה:חיילי גלי צה"ל
קטגוריה:אנשי טלוויזיה ישראלים
קטגוריה:פרשני כדורסל ישראלים
קטגוריה:סגל ערוץ הספורט
קטגוריה:בוגרי תיכון אילון/חדש (חולון)
קטגוריה:בוגרי אוניברסיטת תל אביב
קטגוריה:ישראלים שנולדו ב-1981
דוב ים צפוני

ממוזער|דוב ים בתוך להקת דובי ים צפוניים
**דוב ים צפוני** (שם מדעי: *Callorhinus ursinus*) הוא מין של דוב ים גדול החי בצפון האוקיינוס השקט והחופים הקרובים אליו. זהו דוב הים היחיד שלא שייך לסוג דוב ים אלא לסוג היחידי *Callorhinus*.
## מאפיינים
תפוצתו של דוב הים משתרעת מיפן עד חצי האי באחה שבקליפורניה בדרום וכן בים אוחוצק וים ברינג. הלהקות הגדולות ביותר נמצאים באי פריבולוט (שזכה לכינוי "אי אריות הים") שבמזרח ים ברינג באלסקה, שם נמצאים 1.1 מיליון פרטים. להקות גדולות נוספות נמצאות באיי קומנדור, גם בים ברינג אך ליד רוסיה שם 200-250 אלף פרטים, באיים ליד חופי סחלין וליד האיים הקוריליים. הם נצפו דרומה יותר בחופי יפן וקוריאה במזרח ובקולומביה הבריטית עד לקליפורניה במערב. אך הם בסכנת הכחדה, עקב ציד אינטנסיבי בעבר ובהווה לצורך תעשיית פרוות. כיום הם מוגנים בהרבה מקומות, אך עדיין ניצודים בכמה מדינות ומספרם פוחת.

אורכם של דובי הים 2.1 מ' ומשקלם 270 ק"ג, כשהנקבות שוקלות בערך 50 ק"ג ואורכם 1.5 מ'. הזכרים גדולים ומוצקים בהרבה מהנקבות, ויש להם צוואר עבה, רעמה שעירה וגסה, פה קטן יחסית אך ניבים חזקים ואוזניים בולטות מהפרווה. רגליהם האחוריות גדולות מרגליהם הקדמיות מעט.
פרוותם השעירה של דובי הים היא בצבעי כסוף-אפור כהה עד שחור-פחם ויכולה להיות בצבע אדמדם אטו חום כהה. הרעמה של הזכר בצבע אפור כהה או צהבהב והגורים שחורים.

דובי הים הם טורפים אופורטוניסטים הניזונים בעיקר מדגי אוקיינוס ומדיונונים. הטרף שלהם כולל דגים בקלאים, הרינג, פנסאים, טרוטנית, מקרל ודיונונים. הם עצמם נטרפים על ידי קטלן, עמלץ לבן והקטנים נטרפים גם על ידי שועלי שלג ואפילו אריות ים שטלר רעבים במיוחד, אף על פי שבהרבה מקרים הם חולקים יחד אותם מושבות רבייה. הגורים מתים הרבה גם עקב מחלות ועקב רעב כשהאימהות עוזבות אותם בשביל לאכול.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:אוטריים
קטגוריה:יונקים יחידים בסוגם
קטגוריה:האזור הארקטי: יונקים
קטגוריה:בעלי חיים ימיים ברוסיה
קטגוריה:יפן: יונקים
קטגוריה:רוסיה: יונקים
קטגוריה:מגה-פאונה של צפון אסיה
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1758
עלייתה של ג'ופיטר

**עלייתה של ג'ופיטר** (באנגלית: **Jupiter Ascending**) הוא סרט קולנוע מסוגת מדע בדיוני-פנטזיה-הרפתקה שנכתב ובוים בידי לאנה ולילי וצ'אוסקי. הסרט יצא לאקרנים בפברואר 2015 ומככבים בו מילה קוניס, צ'נינג טייטום, אדי רדמיין, דאגלס בות' ושון בין.

## תקציר העלילה
ג'ופיטר ג'ונס נולדה תחת שמי הלילה עם סימנים שחזו לה עתיד מזהיר. עכשיו, כשגדלה, היא חולמת על הכוכבים, אבל מתעוררת לתוך מציאות קרה של עבודות ניקיון וחוסר הצלחה. רק כשמגיע קיין, איש צבא לשעבר מהונדס גנטית, רק אז גורלה מתחיל להתגלות לפניה.

החתימה הגנטית שלה מסמנת שהיא דור חדש לירושה יוצאת דופן שנותנת לה את הכוח לשנות את האיזון של היקום.

## צוות השחקנים
* צ'נינג טייטום – **קיין וייס**, איש צבא לשעבר מהונדס גנטית. קיין נושא פגם גנטי. הוא חצי לבקן ונושא דנ"א משולב של אדם וזאב. בעל חוש ריח מפותח המאפשר לו לעקוב אחר גנים דרך היקום.
* מילה קוניס – **ג'ופיטר ג'ונס**, שוערת חסרת ישע ומזל שנולדה בכדור הארץ, אך מסתבר כי היא נושאת מבנה גנטי המשייך אותה למלוכה וליורשת העצר לשלטון על כדור הארץ.
* אדי רדמיין – **באלם אברסאקס**, חייזר משבט מלוכה שמשפחתו קשורה בעבותות עם עסקים בין כוכבים והוא סוחר בשיקוי נעורים. הוא הבן הבכור לבני משפחת אברסאקס והאנטאגוניסט הראשי של הסרט בשל רצונו לכבוש את כדור הארץ לעצמו.
* דאגלס בות' – **טיטוס אברסאקס**, אחיו של באלם.
* שון בין – **סטינגר**, משמש למורה דרכו של קיין וייס. בעל דנ"א של דבורה, דבר המאפיין את תכונותיו כאישיות בעל חזון מיוחד, מהירות, כנפיים וחוש נאמנות גבוה. בעבר היה איש צבא, כאשר קיין הסתבך הוא התייצב לצדו ובשל כך כנפיו הוסרו והוא גורש לכדור הארץ. מאז חי חיים שלווים בכדור הארץ עם בתו.
* שארלוט בומון – בתו של אפיני.
* טאפנס מידלטון – **קאליק אברסאקס**, אחותו של באלם.
* דייוויד אג'לה – **איביס**, מנהיגת ציידי סייבר הרודפים את קיין וג'ופיטר.
* אולג נסובין – **זנו**
* ונסה קירבי – **קתרין**
* טרי גיליאם – אורח
* אדוארד הוג – **צ'יקניירי נייט**
* ניקי אמוקה-בירד – **דיומיקה טסינג**
* מריה דויל קנדי – **אלכסה**, אמה של ג'ופיטר
* כריסטינה קול – **ג'מה צ'טרג'י**

## מוזיקה
את המוזיקה לסרט הלחין וכתב מייקל ג'אקינו.

## קישורים חיצוניים
* 

* 
* 
* 

## הערות שוליים

קטגוריה:סרטי 2015
קטגוריה:סרטי האחים וורנר
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטי פנטזיה אמריקאיים
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטים דיסטופיים
קטגוריה:סרטים פוסט-אפוקליפטיים
קטגוריה:סרטי מדע בדיוני מ-2015
קטגוריה:סרטי האחיות וצ'אוסקי
קטגוריה:סרטים על גלגול נשמות
מצפה זי"ו

ממוזער|תל זיף, סמוך למצפה.
**מצפה זי"ו** (מכונה גם "גבעת האנטנה") הוא נקודת תצפית ואנדרטה לזכרם של שני מאבטחים ישראלים, יהודה בן יוסף ויואב דורון, שנהרגו ב-13 במרץ 2003 בתקרית הריגת המאבטחים בדרום הר חברון, לאחר שזוהו בטעות כמחבלים. האתר נמצא במקום בו נהרגו השניים, בתוך היישוב מצפה זיף, כ-10 קילומטרים דרומית לקריית ארבע. במקום מתקיימות תפילות שחרית כותיקין בימי שישי קבועות. השם "מצפה זי"ו" הוא ראשי תיבות של "**ז**כרון **י**הודה **ו**יואב".

המצפה הוקם כתגובה לפיגוע הירי בצומת זיף, בו נרצחו בני הזוג יוסי וחני דיקשטיין, ילדם שובאל דיקשטיין, וסמ"ר אלעזר ליבוביץ'. הוחלט להקים סמוך למקום הפיגוע ישוב קבע ואף הוצבה במקום אנטנת תקשורת, עליה שמרו יהודה בן יוסף ויואב דורון.

## המצפה והאתר
האתר כולל סככת תצפית ומקומות ישיבה. מהמצפה נשקף נוף פנורמי של האזור, כולל מדבר יהודה. אל המצפה מוביל שביל כורכר, שאורכו כ-300 מטר, המתחיל מכביש 356. בראש המצפה הוצבה אנדרטה לזכר ההרוגים. באנדרטה חקוק באבן הכיתוב
:::::::::::
ממוזער|השלט

מיד לאחר התקרית הוקם במקום גל-עד לזכר ההרוגים. המצפה עצמו הוקם על ידי משפחות ההרוגים וחבריהם, מועצה אזורית הר חברון ובמימון תורמים. המצפה נחנך ב-13 במרץ 2004, שנה לאחר מותם. מדי שנה נערך במקום, בז' באדר, יום השנה למותם, כנס לזכרם

בינואר 2012 חוללה האנדרטה פעמיים. סיור של צה"ל עובר מדי יום ליד האנדרטה, אך הצבא אינו מציב שם עמדה קבועה.

במאי 2025 אושר לבנות את היישוב מצפה זיף סביב האנדרטה, ובנובמבר 2025 נקרא היישוב כך בידי ועדת השמות הממשלתית, על שם עיר המחוז המקראית והתלמודית זיף ששכנה בסמוך למקום.

## ראו גם

* מצפה זיף

## קישורים חיצוניים
*מתפללי מצפה זי"ו נרתמו לשיקום חזון דוד
*מצפה זיו (תמונות ומפה).

## הערות שוליים

קטגוריה:נקודות תצפית בהר חברון
קטגוריה:הר חברון
קטגוריה:ישראל: אנדרטאות
קטגוריה:זיף
תג'ר

**תג'ר** הוא שם משפחה שמקורו במילה הערבית לסוחר.

קטגוריה:שמות משפחה לפי עיסוק
קטגוריה:שמות משפחה ערביים
המשוואה ההיפסומטרית

**המשוואה ההיפסומטרית**, הידועה גם כ**משוואת העובי**, מקשרת בין יחס לחצים באטמוספירה ובין העובי האקוויוולנטי של שכבה אטמוספירית, תחת ההנחה שהטמפרטורה ושדה הכבידה אחידים. המשוואה נובעת מהמשוואה ההידרוסטטית של גז אידיאלי.

## ניסוח מתמטי
המשוואה ההיפסומטרית היא:

:\ h = z_2 - z_1 = \frac{R \cdot \bar{T}}{g} \cdot \ln \left ( \frac{p_1}{p_2} \right )


כאשר במערכת היחידות הבין-לאומית:

:\ h = עובי השכבה [m]
:\ z = הגובה הגאומטרי [m]
:\ R = קבוע הגז בעבור אוויר יבש [J/kg K] 
:\ \bar{T} = טמפרטורה ממוצעת בקלווין [K]
:\ g = תאוצת הכובד הסטנדרטית[m/s2]
:\ p =לחץ [Pa]

במטאורולוגיה, p_1 ו-p_2 הם המשטחים האיזובריים (כלומר שווי לחץ). באלטימטריה (מדידת גובה), משמשת הנוסחה לחישוב הלחץ בהינתן גובה בשכבות איזותרמיות (שוות טמפרטורה), בחלקה העליון והתחתון של הסטרטוספירה.

## הערות שוליים

קטגוריה:מדעי כדור הארץ
קטגוריה:מטאורולוגיה
קטגוריה:לחץ אטמוספירי
הבחירות הכלליות בברזיל (2014)

**הבחירות הכלליות בברזיל 2014** התקיימו ב-5 באוקטובר 2014 ובמהלכן נבחרו נשיא, חברי קונגרס, מושלים ומחוקקים במדינות המרכיבות את הפדרציה. מאחר שאף מועמד לנשיאות וכמה מושלים לא קיבלו יותר מ-50% תמיכה בסיבוב הראשון, נערך סיבוב שני ב-26 באוקטובר. בסיבוב הראשון הנשיאה דילמה רוסף קיבלה 41.6% מהקולות, לפני אאסיו נווס שזכה ב-33.6% ומרינה סילבה, שקיבלה 21.3%. רוסף ונווס התמודדו בסיבוב השני, אז זכתה רוסף בכהונה שנייה בפער דחוק, כשזכתה ב-51.6% מקולות הבוחרים, לעומת נווס, שקיבל 48.4%.

## הבחירות לנשיאות
הנשיאה המכהנת דילמה רוסף ממפלגת הפועלים, האישה הראשונה בברזיל שזכתה בתפקיד, התמודדה על קדנציה נוספת מול 11 מועמדים נוספים, הבולטים שבהם היו אאסיו נווס, סנאטור ממדינת מינאס ז'ראיס שהתמודד מטעם מפלגת הסוציאל-דמוקרטיה, ומרינה סילבה, מהמפלגה הסוציאליסטית. לאחר שאף מהם לא השיג 50% מקולות הבוחרים ב-5 באוקטובר, התקיים סיבוב שני ב-26 בחודש בין רוסף לנווס, שסיימו במקום הראשון והשני בהתאמה.
## קישורים חיצוניים

2014
ברזיל
ברזיל
קטגוריה:2014 בפוליטיקה
קטגוריה:הקונגרס הלאומי של ברזיל
קטגוריה:2014 בברזיל
פוקת המפרץ

**פוקת המפרץ** (שם מדעי: *Phoca vitulina*) הוא מין של כלב ים, והמין הנפוץ ביותר של טורפים ימיים בעולם. הוא נפוץ בימים קרים וממוזגים בצפון האוקיינוס השקט והאטלנטי. הוא קרוי גם **כלב ים מצוי** ו**פוקה מצויה**.

## מאפיינים
אורך פרט בוגר יכול להגיע עד 1.85 מטר ועד משקל של 168 ק"ג.

**מזון** - כלבי הים יכולים לשחות הרבה בחיפוש אחר מזון לים הפתוח או בחופים חוליים ואף במזחים ונמלים שונים. הם אוכלים בעיקר דגים כמו מליח, עפיאן אירופי, בס לבן, מקרל, בקלה ודגי סולית וסלמון, ויאכלו גם רכיכות וסרטנים שונים ויצללו לעומק כדי לתפוס אותם. לעיתים נדירות הם יאכלו יצורים גדולים יותר, כגון ברווזים.

**טורפים** - טורפיו הנפוצים ביותר הם אורקה ועמלץ לבן, אך הם לא נפוצים בתוך יערות הקלפ שם מתחבאים הפוקות. הגורים יכולים להיטרף גם בידי כרישים נוספים, אריות ים, דובי קוטב ואף בידי עיטמים וכן בידי ציידים אנושיים.

**אזור מחיה** - הפוקות חיות בים בדרך כלל באוקיינוס או ליד חופים וגם ביערות הקלפ, אך עולות לחוף למושבות הרבייה שלהם. המושבות נמצאות בדרך כלל על חופים סלעיים, אך גם באזורי בוץ, חול וקרח. שם הם מזדווגים ואחרי תשעה חודשים הנקבות ממליטות גור השוקל 8–12 ק"ג. הגור נגמל תוך 4–6 שבועות, ואז יוצא לים לחפש מזון.

## שפם
שערות השפם של כלב הים המצוי הן הארוכות ביותר מקרב בעלי החיים. הן בעלות צורה גלית, ובזקיקיהן כמות קצות עצבים גדולה פי עשרה מאלה של חולדות. הוכח מחקרית כי שפמה של הפוקה מסוגל לקלוט ביעילות שינויים קטנים ביותר בזרימת המים, למשל, תנועות שנוצרו עקב שחייה של דגים שעזבו את המקום אפילו 35 שניות קודם לכן. יכולת זו מאפשרת להם לחוש בטרפם גם במים עכורים, יכולת מפותחת כל כך שידועים מקרים של כלבי ים עוורים שעדיין נצפו במצב פיזי מצוין.

## מיון
לפוקת המפרץ חמישה תת-מינים:
**P. v. concolor* - מצוי במערב אמריקה הצפונית
**P. v. mellonae* - מצוי בנהרות במזרח קנדה
**P. v. richardsi* - מצוי במערב אמריקה
**P. v. stejnegeri* - מצוי במזרח אסיה
**P. v. vitulina* - מצוי מאירופה למערב אסיה

## גלריה

California Coastal National Monument (19015168411).jpg
Seehund2cele4.jpg
Antur haulout.jpg
Harbor seal phoca vitulina.jpg
Seehunde auf Duene.jpg
Harbor Seals (33085428376).jpg
Common seal (Phoca vitulina).jpg
Helgoland 2013 (102).jpg


## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:כלבי ים
קטגוריה:האזור הארקטי: יונקים
קטגוריה:בעלי חיים ימיים באירופה
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1758
גרייטר סדברי

**גרייטר סדברי** (באנגלית: **Greater Sudbury**), הידועה בקיצור כ**סדברי**, היא עיר בפרובינציית אונטריו בקנדה. העיר שוכנת בדרום החלק הצפוני של אונטריו ומשתרעת על שטח של כ-3,200 קילומטרים רבועים. בעיר מתגוררים כ-166,004 תושבים (נכון ל-2021).

## היסטוריה
אזור סדברי היה מיושב בצורה דלילה על ידי אנשי האוג'יבווה (Ojibwe) במשך אלפי שנים לפני בואם של האירופאים לאזור.

האירופאים הראשונים שהתיישבו באזור היו ישועים דוברי צרפתית שהקימו מיסיון בשם סנט-אן-דה-פין (Sainte-Anne-des-Pins) בתחילת שנות ה-80 של המאה ה-19. בעקבות המיסיון התפתחה בסדברי בהמשך השנים קהילת דוברי-צרפתית גדולה.

ב-1883 הושלמה בנייתה של המסילה הקנדית הפסיפית (Canadian Pacific Railway) שעברה באזור. במהלך בנייתה של הרכבת נחשפו ריכוזים גדולים של עפרות ניקל ונחושת בקצה אגן סדברי. בעקבות הגילוי הגיע גל של מתיישבים אירופאים לאזור כדי להתפרנס מהמכרות שנפתחו וכן כדי להקים תחנת שירות לעובדי המסילה.

המתיישבים האלו הקימו את סדברי ב-1893. ההתיישבות נקראה על שם העיירה סדברי שבמחוז סאפוק באנגליה, שהייתה מקום הולדתו של אשתו של הממונה על המסילה הקנדית הפסיפית, ג'יימס וורת'ינגטון. תושבי סדברי התפרנסו מכרייה ומחטיבת עצים, אם כי כעבור מספר שנים הכרייה הפכה לענף הדומיננטי בכלכלת סדברי במשך מרבית המאה ה-20.

ב-1930 סדברי הוכרזה כעיר. סדברי התאוששה במהירות גדולה יחסית מהשפל הגדול בעקבות הביקוש הגדול בעולם לניקל בתחילת שנות ה-30 של המאה ה-20. לקראת סוף שנות ה-30 החלה האטה כלכלית, אך הביקוש לניקל חזר לגדול בגלל מלחמת העולם השנייה.

ב-2001 סדברי אוחדה ביחד עם הפרוורים שלה לכדי עיר אחת תחת השם גרייטר סדברי (מילולית: "סדברי הגדולה"). למרות זאת השם סדברי עדיין נותר נפוץ מאוד.

## גאוגרפיה ואקלים
סדברי שוכנת באזור צפוני יחסית באונטריו, מוקף באגמים ויערות. באזור שוכנים אגמים ונהרות רבים, כ-330 אגמים במספר, ביניהם אגם ונאפיטיי, האגם הגדול ביותר בעולם הנמצא בשטחה של עיר אחת. בנוסף בעיר ישנו ריכוז גדול של סלעי יסוד ומינרלים רבים, ביניהם פירוטיט, פיריט ופנטלנדיט. בעיר ישנם שישה פארקים פרובינציאליים, ביניהם פיירבאנק, אגם ונאפיטיי, ונהר צ'יניגוצ'י.

### אקלים
האקלים בעיר הוא יבשתי לח, קר משמעותית מטורונטו, עם קיצים חמימים וגשומים מדי פעם, חורפים קרים מאוד ומושלגים, והבדלי טמפרטורות גדולים בין עונות השנה. שלג יורד עד שישה חודשים בשנה, עם כמויות מצטברות ממוצעות של יותר משני מטרים וחצי. בסוף החורף ובאביב (מרץ-יוני) מזג האוויר עשוי להיות יציב, עם ימים חמים יחסית לצד ימים קרים ואף מושלגים. הטמפרטורה המקסימלית הממוצעת בחודש יולי עומדת על 25 מעלות, ובינואר על -7.8 מעלות. כמות המשקעים השנתית הממוצעת עומדת על 912 מילימטרים.

## כלכלה
אף על פי שכיום כלכלת סדברי לא מסתמכת על כרייה באותה רמה כמו בעבר, כריית הניקל היא עדיין ענף מרכזי בכלכלה המקומית. חברות הכרייה המקומיות של העיר אינקו ופלקונברידג' נקנו על ידי ואלה הברזילאית ואקסטרטה השווייצרית (שבהמשך התמזגה עם גלנקור) בהתאמה ב-2006.

בנוסף לכרייה הכלכלה המקומית מסתמכת גם על מספר ענפים נוספים, בהם שירותים פיננסיים ותיירות.

## חינוך
בגרייטר סדברי שוכנות אוניברסיטת לורנשן (Laurentian University) והמכללות קמבריאן וקולז' בוראל (Collège Boréal) דוברת הצרפתית.

## תחבורה
את גרייטר סדברי משרת נמל התעופה סדברי, הנמצא במרחק של 20 קילומטרים צפון-מזרחית למרכז העיר. הנמל מציע טיסות למספר יעדים באונטריו כמו בירת הפרובינציה טורונטו והערים טימינס ות'אנדר ביי.

## ערים תאומות
*  
* 

## קישורים חיצוניים

* 

* 

## הערות שוליים

קטגוריה:אונטריו: ערים
קטגוריה:יישובים שהוקמו ב-1893
פוסה באיקלית

**פוסה באיקלית** או **כלב ים באיקלי** (שם מדעי: *Pusa sibirica*) הוא מין של כלב ים החי בטבע רק באזור ימת באיקל שבסיביר. זהו אחד מכלבי הים הקטנים ביותר וכלב הים היחיד החי אך ורק במים מתוקים. אמנם גם כמה תת-מינים של פוסה טבעתית חיים בימות, וכן פוקת המפרץ עולה לצוד במעלה נהרות, אך רוב האוכלוסיות של מינים אלו חיות בים בדרך כלל.

לא ברור איך הגיעה הפוסה לימה. יש המשערים שהגיעה דרך נהרות קדמוניים שזרמו אל האוקיינוס, וכאשר אלו התייבשו בודדה הפוסה בימה.

הפוסה אינו מין בסכנת הכחדה אך הוא מאויים על ידי ציד (חוקי ולא חוקי), זיהום הימה ובעיקר ההתחממות הגלובלית.

אורך ממוצע של פוסה הבוגרת הוא 1.3 מטרים, ומשקלה הממוצע כ-70 ק"ג. המשקל המרבי הוא 150 ק"ג.

מזונה של הפוסה כולל בעיקר דגי קומיפורוס (המהווים מעל 90% ממזונה), קוטומיפוריים ומיני קברנוניים החיים בימה אך גם רכיכות ושטרגליים שונים. פוסה בוגרת יכולה לצלול 20–25 דקות בכל פעם, אך נרשמו גם צלילות של 45–70 דקות. האויב העיקרי שלה (למעט האדם) הוא דוב חום. הפרטים הצעירים נחבאים רוב זמנם במאורות, אך בצאתם הם עלולים להיטרף גם בידי שועל אדום, צובל ואף בידי עיטם לבן זנב.

## קישורים חיצוניים

## הערות שוליים

ממוזער|300px|מרכז|פוסות על אי באגם באיקל.

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן פרידריך גמלין
קטגוריה:כלבי ים
קטגוריה:סיביר: יונקים
קטגוריה:רוסיה: מינים אנדמיים
קטגוריה:בעלי חיים באגם באיקל
קטגוריה:בעלי חיים שתוארו ב-1788
קטגוריה:מגה-פאונה של צפון אסיה
קמנצ'ה

ממוזער| עלמה נערה איראנית מנגנת על קמנצ'ה, ציור משנת 1825
**קמנצ'ה** (**Kamānche**, בפרסית: **کمانچه**), הוא כלי קשת הנפוץ באזור איראן, אזרבייג'ן וטורקיה. בדרך כלל בעל ארבעה מיתרים ולעיתים חמישה או שישה. נמצא בשימוש בעיקר במוזיקה האתנית. ב-2017 ארגון אונסק"ו הכריז על תהליך בניית הקמנצ'ה והנגינה עליו כמורשת עולמית באזרבייג'ן ואיראן.

## אטימולוגיה
משמעות המילה קמנצ'ה בפרסית היא "קשת קטנה" (kæman = קשת, cheh- = זעיר). ישנו סוג נוסף של קמנצ'ה המכונה "קאבק קאמנה", אשר משמעות הביטוי היא "כלי-הקשת בצורת הדלעת". לא ברור מהי צורת הריבוי של המילה "קמנצ'ה" בעברית, הואיל וזוהי מילה המגיעה מלעז, אם כי ישנם הסבורים כי צורת הרבים היא "קָמַנצָ'איי", צורת ריבוי המזכירה את סיומות הריבוי הלטיניות.

## מבנה הקמנצ'ה
הנגינה בקמנצ'ה נעשית באמצעות קשת רופפת שניתן לכוון את רמת המתח שלה במהלך הנגינה. בחלקו התחתון של הכלי יש יתד אותה משעין הנגן על ברכו בזמן נגינה בישיבה, או על הרצפה בזמן נגינה בעמידה, ולכן לפעמים הקמנצ'ה מכונה "כינור ממוסמר". ליתד בדרך כלל מחוברת קשת מתכתית שעוזרת לנגן להשעין את הכלי על ברכו מבלי לפגוע בה.

קיימים הבדלים קטנים במבנה הקמנצ'ה במדינות השונות (למשל באיראן קוטר פתח הקמנצ'ה יהיה קטן מזה של הקמנצ'איי האזרי והטורקי), וכן ישנם כמה סגנונות בבניית קמנצ'ה. תיבת התהודה באזרבייג'ן לדוגמה היא עגולה ומגולפת בעץ תות או באגוז, ובטורקיה נפוצים עוד שני סוגי קמנצ'ה: "קאבק" ו-"קאמנה". גוף ה-"קאבאק קמנצ'ה" (קמנצ'ה דלעת) עשוי מדלעת שהתייבשה בצל, והוא דומה יותר לקמנצ'ה האיראני לעומת סוג הקמנצ'ה השני המכונה "קאמנה קמנצ'ה". סוג זה עשוי גם הוא מדלעת יבשה, אך בשונה מה-"קאבק קמנצ'ה" הוא בעל גודל שונה וקוטר פתחו שונה בחלקו הקדמי. על תיבת התהודה מודבקת יריעה העשויה עור של כבש, יען או דג חדקן. לגוף הכלי מחובר צוואר עליו מורכבים המיתרים.

הקמנצ'ה יכול להיבנות ככלי מפואר, ולעיתים רחוקות אף ניתן למצוא אותו משובץ באבנים צבעוניות ובעל ידיות כוונון מגולפות עשויות שנהב, אך על פי רוב ידיות אלה עשויות עץ.

## היסטוריה
קמנצ'ה היא גלגול קדמוני של הכינור המערבי, ורבים סוברים שהמצאת הכינור נבעה מהשפעותיהם של הקמנצ'ה והלירה – כלי קשת קדום מתקופת ימי הביניים.

בשנת 1896 תיעד הצייר W. M. Thomson נגן קמנצ'ה בירושלים העתיקה, מה שמעיד שהכלי היה קיים במזרח התיכון כבר אז.

## נגנים ידועים
נגני הקמנצ'ה המוכרים ביותר בישראל הם אברהם צייטלין, מארק אליהו, יגל הרוש ויערה בארי. חלקם אף מוכרים בכל העולם בקריירת הנגינה שלהם בכלי, עובדה שהופכת את ישראל לאחת המדינות הנחשבות ביותר מבחינת נגינה בכלי.

כיום בונה הקמנצ'ה המוכר בעולם הוא ארסלן הזראתי.

## קישורים חיצוניים

*
*
*
* 

## הערות שוליים

קטגוריה:כלי מיתר
קטגוריה:ביצוע אותנטי
קטגוריה:כלי נגינה מזרחיים
קטגוריה:כלי קשת
קטגוריה:איראן: המצאות
פיטר פן (סדרת אנימציה)

**פיטר פן** (באנגלית: **The New Adventures of Peter Pan**) היא סדרת הנפשה ממוחשבת, אשר מבוססת על ספר בעל אותו שם מאת ג'יימס מתיו ברי. הסדרה שודרה לראשונה ב-22 בדצמבר 2012, כאשר הופקו לה 2 עונות בעלות 26 פרקים כל אחת. 

בישראל הסדרה החלה את שידוריה בדיבוב עברי ב-23 בינואר 2013 בערוץ הילדים. העונה השנייה לא שודרה בארץ. 

## תקציר העלילה
הסדרה מתמקדת בעלילותיו של הילד הנצחי פיטר פן, הלוקח את ילדי משפחת דארלינג למגוון הרפתקאות בארץ לעולם לא.

## דמויות
* **[[פיטר פן]]** (דניאל מורשת) - ילד מעופף, שאינו מתבגר לעולם.
* **[[וונדי דרלינג|וונדי דארלינג]]** (שירה נאור) - אחותם הגדולה של ג'ון ומייקל.
* **ג'ון דארלינג** (אייל לייבין) - אחיה של ונדי.
* **מייקל דארלינג** (שקד פרסי) - אחיה הצעיר של ונדי.
* **[[טינקר בל]]** (ספיר דרמון) - פיה, ידידתו של פיטר פן.
* **הילדים האבודים (בייבי, סינתיה, צ'אבס, סטרינגבין, מירה, מאיה)** (טליה ברקאי, עדן גמליאל, איטן גרינברג, גיא רושיניאק, מייה קדוש, שחר קדוש בהתאמה) - ילדים שפיטר פן לקח תחת חסותו.
* **לילי נמר** (טייגר לילי, "חבצלת הנמר") (טליה ברקאי) - אינדיאנית טובת לב, ביתו של הצ'יף.
* **[[קפטן הוק|קפטן ג'יימס הוק]]** (צביקה פורמן): שודד ים מרושע, אויבו המושבע של פיטר פן.
* **סמי** (מולי שולמן): שודד-ים שמנמן, יד ימינו של קפטן הוק.
* **שודדי הים (ג'ייק, דאגאן, צ'ולון, אסבג'ורן וג'ארו)** (ליאור חקון, דניאל מגון, סער בדישי, גיא רושיניאק, ערן מור בהתאמה) - צוות הספינה, פקודיו של קפטן הוק.
* **הצ'יף האינדיאני** - אביה של לילי נמר.
* **נחשתנין** - חציו נחש וחציו תנין. מבוסס על התנין המתקתק של קפטן הוק.
* **גברת דארלינג** (ענת ניב) - אמם החד-הורית של וונדי ג'ון ומייקל.
* **[[סנטה קלאוס]]** - הופיע בפרק חג המולד.

## קישורים חיצוניים
* 

* פיטר פן, באתר "אישים"

קטגוריה:פיטר פן
קטגוריה:ערוץ הילדים: תוכניות רכש
קטגוריה:סדרות הנפשה ממוחשבת
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2012
יוסי בכר (קצין משטרה)

**יוסי בכר** (נולד ב־26 בפברואר 1970) הוא קצין משטרה ישראלי בדימוס בדרגת ניצב. במהלך שנות שירותו במשטרת ישראל שירת במגוון תפקידי פיקוד. בין תפקידיו: מפקד תחנה, ראש חטיבת המבצעים של המשטרה, סגן מפקד מחוז תל אביב וראש אגף תכנון וארגון.

## ביוגרפיה
בכר התגייס לצה"ל בשנת 1988, שירת בחטיבה 7 בגדוד 75 של חיל השריון ושימש כסגן מפקד פלוגה. במהלך שירותו הצבאי השתתף במערכה ברצועת הביטחון בדרום לבנון כמפקד מחלקת שריון וסגן מפקד פלוגה, והשתחרר מהצבא בשנת 1992.

לאחר שחרורו מהצבא התגייס למשטרת ישראל ושירת בה 30 שנה. בשנת 1992 מונה למפקד בסיס במשמר האזרחי ובהמשך לראש אגף קהילה ומשמר אזרחי בתחנת פתח תקווה, ובשנת 1995 מונה לסגן מפקד אגף קהילה ומשמר אזרחי בתחנה זו. בשנת 1996 שירת כראש לשכת מפקד מחוז מרכז רב-ניצב בדימוס שלמה אהרונישקי, והמשיך לשמש כראש לשכתו גם במחוז תל אביב.

בשנת 2001 מונה לקצין המבצעים של מחוז מרכז. בשנת 2004 מונה לקצין אג"ם של מרחב שפלה. בשנת 2007 מונה למפקד משטרת רחובות וקיבל הערה פיקודית בעקבות מותו ב-2008 של גנב רכב, שוהה בלתי חוקי מרצועת עזה, תקרית בגינה נידונו שניים משוטריו למאסר על גרימת מוות ברשלנות.

בשנת 2009 מונה לקצין אג"ם של מחוז מרכז. בשנת 2012 מונה לראש מחלקת המבצעים של המשטרה. בשנת 2014 מונה לראש חטיבת המבצעים של המשטרה. במקביל לתפקידו מונה לעמוד בראש הפרויקט להכנסת מצלמות גוף, שישמשו את שוטרי משטרת ישראל.

בשנת 2016 מונה לסגן מפקד מחוז תל אביב. בשנת 2019 קודם לתפקיד ניצב ומונה לראש אגף תכנון וארגון. בדצמבר 2020 הודיע על פרישתו מהמשטרה, ופרש בשנת 2022.

החל מאוגוסט 2022 משמש כמנכ"ל החברה הכלכלית מטה בנימין.

## השכלה וחיים אישיים
בכר נולד וגדל בת"א בשכונת יד אליהו, והוא בנם השני של יהודית ואברהם. בגיל שבע משפחתו עברה לפתח תקווה, והוא למד בישיבה התיכונית בנחלים ובבית ספר "במעלה" בעיר. בכר הוא בעל תואר ראשון במנהל עסקים ותואר שני במדע המדינה. בוגר המכללה לביטחון לאומי. מתגורר במודיעין-מכבים-רעות, נשוי לטובה ואב לארבעה.

## קישורים חיצוניים
* מינוי ניצבים לסגל הפיקוד הכללי, באתר שירותי הממשלה
* ערן קמינסקי, תת-ניצב יוסי בכר ממודיעין יקודם, באתר מודיעין ניוז, 2 ביולי 2018

## הערות שוליים

קטגוריה:ניצבי משטרת ישראל
קטגוריה:ראשי אגף תכנון וארגון של משטרת ישראל
קטגוריה:בוגרי ישיבת נחלים
קטגוריה:ישראלים שנולדו ב-1970
אלברט אוחיון

**אלברט אוחיון** (נולד ב-1959) הוא קצין משטרה ישראלי בדימוס בדרגת תת-ניצב, כיהן כסגן ראש אגף התנועה. כיום ראש אגף שיפור העיר בעירית רמת גן.
## חייו
אוחיון התגייס למשטרת ישראל ב-1983. שירת כקצין חקירות ובילוש במחוז תל אביב, שימש ראש מפלגת בילוש של מרחב אילון ונפצע ב-1992 בהתפרעויות לאחר רצח הלנה ראפ, כמו כן פיקד על מפלג בילוש של היחידה המרכזית של המחוז. פיקד על תחנת המשטרה בנימין, בתקופת ביצוע תוכנית ההתנתקות פיקד על הכוח שהיה אחראי לפינוי גני טל. שימש סגן מפקד מרחב יפתח ופיקד על מרחב שומרון. באוגוסט 2010 מונה למפקד מרחב דן. בספטמבר 2013 קודם לדרגת תת-ניצב ומונה לסגן ראש אגף התנועה. בעקבות מינויו של ראש האגף משה אדרי למפקד מחוז ירושלים שימש אוחיון כממלא מקום ראש האגף מנובמבר 2014 עד פברואר 2015.

בינואר 2019 סיים אוחיון את שירותו במשטרה ומונה למנהל אגף שפ"ע בעיריית רמת גן.
אוחיון בעל תואר ראשון במדע המדינה. נשוי ואב לשלושה.

## קישורים חיצוניים
* 
* 

## הערות שוליים

קטגוריה:תתי-ניצבים במשטרת ישראל
קטגוריה:ישראלים שנולדו ב-1959
הבחירות לנשיאות אל סלוודור 2014

**הבחירות לנשיאות אל סלוודור 2014** התקיימו ב-2 בפברואר 2014 וסיבוב שני התקיים ב-9 במרץ, מאחר שאף מועמד לא זכה ברוב הנדרש. המועמדים המובילים היו סגן הנשיא סלוודור סאנצ'ס סרן ממפלגת השמאל ה-FMLN, מועמד הימין וראש העיר לשל הבירה סן סלוודר, נורמן קיחאנו, ממפלגת ARENA והנשיא לשעבר אנטוניו סאקה. סאנצ'ס סרן זכה בסיבוב הבחירות הראשון בכ-48.9% מהקולות, ואילו קיחאנו קיבל 38.9%. לקראת הסיבוב השני הצליח קיחאנו לצמצם את מרבית הפער, ובסופו של דבר ניצח סאנצ'ס סרן ברוב של 50.11% בלבד, על חודם של 6,364 קולות. סאנצ'ס סרן הושבע כנשיא אל סלוודור ב-1 ביוני 2014.

## רקע
ב-22 באוקטובר 2012 טריבונל הבחירות העליון הגדיל את מספרם הכולל של מרכזי הצבעה ואפשר לבעלי זכות הבחירה להגיע למרכז ההצבעה הקרוב ביותר למקום מגוריהם. בעבר, בעלי זכות בחירה חולקו למרכזי הצבעה עירוניים בסדר אלפביתי, מה שאילץ אותם לנסוע למרחקים ארוכים כדי להצביע.

ב-24 בינואר 2013 האספה המחוקקת העבירה חקיקה שתאפשר לאזרחים המתגוררים בחו"ל להצביע במערכות הבחירות העתידיות. 92% מתושבי המדינה שמתגוררים בחו"ל שוהים בארצות הברית ובקנדה. על פי טריבונל הבחירות העליון, יש 200,000 תושבים בעולם שזכאים להצביע. המועמד לנשיאות מטעם ה-FMLN סאנצ'ס סרן ביקר בדרום קליפורניה כדי להיפגש עם אל סלוודורים אמריקאים וסייר בקהילות שלהם באוגוסט 2013. אל סלוודור

קטגוריה:אל סלוודור: פוליטיקה
קטגוריה:2014 בפוליטיקה
אל סלוודור
קטגוריה:2014 באמריקה הצפונית
פישוט לשוני

[ממוזער|[לוגו פישוט לשוני]]**פישוט לשוני** הוא התהליך המובנה של עריכת מידע ועיבודו כך שיהיה פשוט, ברור וקל להבנה.

לדוגמה, ויקיפדיה קיימת בשפות רבות – ובהן גם 'English' (אנגלית). אך קיימת גם ה"שפה" המיוחדת 'Simple English' ('אנגלית פשוטה' או 'אנגלית מפושטת'), שבה הערכים כתובים במשלב לשוני נמוך יותר כדי שיהיו קלים יותר לקריאה ולהבנה.

## שימושים
[ממוזער|שער חוברת לבוחר בפישוט לשוני בהוצאת [אקים ישראל]]
הפישוט הלשוני מקובל במדינות רבות בעולם כאחד האמצעים להנגשה לשונית וקוגניטיבית. הוא משמש להנגשת מידע לאנשים שיש להם קשיים בהבנת הלשון, כגון אנשים עם מוגבלות שכלית התפתחותית ואנשים שזו לא שפת האם שלהם, כמו מהגרים או עולים חדשים.

## בישראל
פישוט לשוני בישראל מוגדר בתקנות שוויון זכויות לאנשים עם מוגבלות (התאמות נגישות לשירות), התשע"ג – 2013 כ"התאמת מידע כך שתוכנו יהיה ברור ומבנהו הלשוני פשוט", ומתקיימים בו העקרונות האלה:
# המידע מכיל את עיקרי הדברים
# המידע מועבר לפי רצף ברור ומסודר
# המשפטים קצרים ופשוטים תחבירית
# שימוש מרבי באוצר מילים יום־יומי ושכיח
# שימוש מועט בראשי תיבות ובקיצורים
# שימוש מרבי בפעלים בצורת הפעיל ולא הסביל
# שימוש בסמלול

תהליך של פישוט לשוני בישראל בוצע בין היתר בטפסים רפואיים של בתי חולים בישראל ובהסברים המופיעים באתר רכבת ישראל.

## ראו גם
* נגישות
*פישוט סימולטני

## קישורים חיצוניים

* פישוט לשוני לאנשים עם מוגבלות שכלית  מאת ד"ר סיגל עוזיאל-קרל, מיכל טנא-רינדה וד"ר שירה ילון-חיימוביץ.
* סדנת פישוט לשוני - הרצאת מבוא - נגישות לאנשים עם מוגבלות שכלית מאת ד"ר שירה ילון-חיימוביץ ומיכל טנא-רינדה.
* הנגשה לשונית לאנשים עם מוגבלות שכלית: חוברת הנחיות מאת ד"ר סיגל עוזיאל-קרל, מיכל טנא-רינדה וד"ר שירה ילון-חיימוביץ.
* כשירות תרבותית בעבודה קהילתית מאת ד"ר חגי אגמון-שניר וד"ר ארנה שמר. בע"מ 138–139 ישנה רשימה תמציתית של כללים ותובנות לפישוט לשוני, המבוססת על חומרים של המרכז הבין תרבותי לירושלים וד"ר מיכל שוסטר.
* כללי האצבע של הפישוט הלשוני. מאת תמר טל-אמציה.

## הערות שוליים

קטגוריה:נגישות מידע ותקשורת
האיו מאייר

ממוזער|250x250 פיקסלים|סרט דוקומנטרי קצר על האיו מאייר
**האיו מאייר** (גרמנית: **Hajo Meyer**; 12 באוגוסט 1924 – 23 באוגוסט 2014) היה פיזיקאי גרמני-הולנדי ממוצא יהודי ופעיל פוליטי אנטי-ציוני.

## קורות חיים
### שנותיו הראשונות
מאייר נולד בבילפלד ב-12 באוגוסט 1924.
בגיל 14, בעקבות אירועי ליל הבדולח, ברח מגרמניה הנאצית להולנד, ללא הוריו.
ב-1944, לאחר שנה בה הצליח להסתתר מהכובש הנאצי בהולנד, נתפס על ידי הגסטפו, הועבר למחנה הריכוז וההשמדה אושוויץ, ובו שרד במשך כ-10 חודשים עד לשחרורו. הוריו, שנשלחו מגרמניה, הושמדו בטרזיינשטט.

### לאחר השואה
לאחר המלחמה, שב מאייר להולנד והשלים תואר ראשון בפיזיקה תאורטית. לאחר מכן, עבד במעבדה לפיזיקה של פיליפס בהולנד (NatLab), ולאחר זמן מה הפך למנהלה. עם יציאתו לגמלאות, לקח מספר קורסים באנגליה ועבד כבנאי כינורות וויולות.

### פעילותו הפוליטית
על בסיס עבודות של הנס קיילסון הוא פיתח תאוריה של "טראומה מתמשכת".

ב-2001 היה שותף לייסוד הארגון היהודי-הולנדי "Een Ander Joods Geluid" (בעברית: "קול יהודי אחר"), שמטרתו לקדם את הדיון הציבורי בנושא ישראל ומעשיה, לשבור את השתיקה של הקהילה היהודית-הולנדית בנוגע לכיבוש של השטחים הפלסטיניים על ידי ישראל, ולתמוך בפעילויות שלום באזור.

ב-2003 הוציא לאור את הספר "Het einde van het Jodendom" (בעברית: "סוף היהדות"), בו האשים את ישראל בכך שהיא מנצלת את השואה כדי להצדיק את פשעיה כנגד הפלסטינים ולהטמיע פרנויה באזרחיה שלה, והשווה בין מדיניותה הנוכחית של ישראל עם תחילת הרדיפה של הנאצים את היהודים בגרמניה. הוא הדגיש כי בשום אופן אינו עושה הקבלה בין המדיניות הנוכחית של ישראל למדיניות הנאצית בזמן רצח ששת המיליון היהודים החפים מפשע, אלא מצביע על המדרון החלקלק שבסופו של דבר הוביל לשואת היהודים, ומתריע על ההשלכות האפשריות של מדיניותה של ישראל, שלדידו מדכאת ודוחקת לשוליים את הפלסטינים.

מאייר היה חבר ב-"International Jewish Anti-Zionist Network" (בעברית: "רשת בינלאומית יהודית אנטי-ציונית"ׂׂׂ), וב-GroenLinks, המפלגה הירוקה של הולנד.

בשנת 2006 הנריק מ.ברודר האשים את מאייר באנטישמיות.

ב-2014 נמנה עם קבוצה בת יותר מ-350 ניצולי שואה יהודים ובני משפחותיהם מרחבי העולם שחתמו על עצומה אותה פרסמו ב"ניו יורק טיימס" בזמן "מבצע צוק איתן", ובה גינו בחריפות את ישראל על מעשיה במלחמה בזו הלשון:

### מותו
ב-23 באוגוסט 2014, נפטר מאייר בשנתו בהיילו שבצפון הולנד, בן 90 היה במותו.

## קישורים חיצוניים

## הערות שוליים

קטגוריה:מדענים יהודים הולנדים
קטגוריה:יהודים גרמנים
קטגוריה:פוליטיקאים יהודים הולנדים
קטגוריה:פיזיקאים יהודים
קטגוריה:אתאיסטים יהודים
קטגוריה:יהודים בשואה: הולנד
קטגוריה:אסירים במחנה הריכוז אושוויץ
קטגוריה:אנטי-ציונים יהודים
קטגוריה:הולנדים שנולדו ב-1924
קטגוריה:גרמנים שנולדו ב-1924
קטגוריה:גרמנים שנפטרו ב-2014
קטגוריה:הולנדים שנפטרו ב-2014
גילה גזיאל

**גילה גזיאל** (נולדה ב-1961) היא ניצב בדימוס במשטרת ישראל. בתפקידה האחרון שמשה ראש אגף משאבי אנוש.

## ביוגרפיה
גזיאל בעלת תואר ראשון בעבודה סוציאלית בהצטיינות ותואר שני בחינוך מהאוניברסיטה העברית. מתגוררת במכבים-רעות, נשואה ואם לשלוש בנות.

גזיאל התגייסה למשטרת ישראל ב-1987 לתפקיד קצינת רווחה ומילאה שורת תפקידים באגף משאבי אנוש. ב-1998 קודמה לדרגת סגן-ניצב ומונתה לראש מדור פרישה ונפגעים במחלקת פרט ובהמשך כיהנה כראש לשכת הגיוס וכראש מדור קידום ושיבוץ קצינים. ב-2006 מונתה לראש מחלקת משאבי אנוש במשמר הגבול בדרגת ניצב משנה. ב-2007 מונתה לראש מחלקת פרט באגף משאבי אנוש. ב-2011 מונתה לסגנית ראש האגף בדרגת תת-ניצב. ב-2013 גזיאל פעלה מול המשרד לביטחון הפנים ומול משרד האוצר לקביעת עליה מדורגת בשכר הנגדים.

ב-2015 מונתה לראש אגף משאבי אנוש של משטרת ישראל והועלתה לדרגת ניצב. במקביל, מונתה ליו"ר דירקטוריון חברת "קרנות השוטרים". בתפקידה החליטה על הגדלת הסיוע בשכר דירה וקיצור פז"ם למשרתים בירושלים. באותה שנה גזיאל החלה בקידום רב-תרבותיות במשטרת ישראל, ובפרט שילובם של ישראלים יוצאי אתיופיה בארגון. בשנה העוקבת נרשמה עלייה באחוזי גיוס שוטרים ממוצא אתיופי, מוסלמים ודרוזים.

ב-2016 גזיאל פעלה לשיפור שכר הקצינים, בעקבות הפער אשר נוצר בין שכר הנגדים לבין שכר הקצינים. המפכ"ל והשר לביטחון הפנים אישרו כי קצינים יתוגמלו עם יציאה לקורס קצינים ובסיום הקורס. באותה שנה פיתחה פרויקט לחיזוק חוסנם הנפשי של השוטרים, במטרה לספק מענה ותמיכה לשוטרים הנחשפים למראות קשים, טראומות ואלימות קיצונית. הפרויקט כולל, בין היתר, מוקד טלפוני לבכירים מדרגת סגן-ניצב ומעלה וסדנאות בנושא לכלל השוטרים. בנובמבר הקימה מרכז פרישה עבור גמלאי המשטרה, אשר מקיים הכשרות ומעסיק הגמלאים כמתנדבים במשטרת ישראל.

ביוני 2015 נערכה מסיבת הפרידה ממפכ"ל המשטרה יוחנן דנינו, והתברר כי עלתה מאות אלפי שקלים. בעקבות פנייה של אומ"ץ למבקר המדינה, נפתחה בדיקה, וב-2018 נמצא כי מסמכים הקשורים למסיבה נמחקו ממחשבה והעלו חשד להעלמת ראיות. ראשת מח"ש העבירה את התיק לטיפול משמעתי במשטרה, וגזיאל הכחישה את המיוחס לה. ב-2015 יזמו הממשלה והמשטרה הקמת דירות מסובסדות לשוטרים ברמות אלון בירושלים. בבדיקה פנימית של המשטרה עלה חשד כי גזיאל קידמה קצינים בכירים ברשימת הזכאים. ב-2020 החליטה המשטרה לסגור את התיק, והוחלט שלא לנקוט צעדים נגדה.

ב-2018 פעלה מול משרד האוצר לטובת מתן תוספת העדר ביטחון תעסוקתי לשוטרים ולגמלאים, בדומה לתוספת הניתנת למשרתי הקבע בצה"ל. באוקטובר 2018 הממשלה אישרה את תיקון השכר וקבלת התוספת החלה בינואר 2019. בפברואר 2019 יצאה לחופשת פרישה ממשטרת ישראל.

## קישורים חיצוניים

* ניצבת גילה גזיאל, אתר משטרת ישראל (בארכיון האינטרנט, שנת 2016)
* 

## הערות שוליים

קטגוריה:ראשי אגף משאבי אנוש במשטרת ישראל
קטגוריה:קצינות משטרה בדרגת ניצב
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1961
קטגוריה:ישראלים שנולדו ב-1961